La Universitat investeix William F. DeGrado com a Doctor Honoris Causa i lliura els Premis Extraordinaris de Doctorat

## La Universitat investeix William F. DeGrado com a Doctor Honoris Causa i lliura els Premis Extraordinaris de Doctorat

El Paranimf de la Universitat de València ha acollit la cerimònia conjunta en la que la institució acadèmica ha investit com a Doctor “Honoris Causa” el científic William F. DeGrado, conegut per ser un dels pioners en el disseny de proteïnes, així com també ha lliurat els reconeixements als Premis Extraordinaris de Doctorat del curs 2024 – 2025.

La Universitat de València ha celebrat quest divendres 6 de juny al seu Paranimf un acte conjunt en el que ha investit com a Doctor “Honoris Causa”, el professor William F. DeGrado i també ha lliurat els Premis Extraordinaris de Doctorat.

Aquesta distinció ha estat proposada per la Facultat de Ciències Biològiques, i el seu degà, Ismael Mingarro; i la prof. Isabel Fariñas han estat els padrins del doctorand. A més, la resta de la comissió d’acompanyament va estar formada per Mar Ferrer, M. Jesús García, Eduardo Moisés García i Francisco Pérez.

El degà de la Facultat de Ciències Biològiques, el prof. Ismael Mingarro ha sigut l’encarregat de pronunciar la *laudatio* en la que va fer un repàs a les aportacions del treball DeGrado.

En la seua intervenció va explicar de manera bàsica com les proteïnes han lliurat als éssers vius la capacitat d’adaptar-se i possibilitar-ne la seua evolució. Unes “eines químiques meravelloses” que el professor DeGrado ha tractat de comprendre i dominar.

El professor DeGrado va demostrar que les proteïnes poden ser dissenyades des de zero, una fita que ha permès dissenyar proteïnes amb estructures i funcions predeterminades.  Va introduir el terme disseny *de novo* per dissenyar  proteïnes a partir de principis fisicoquímics, el qual va tenir múltiples implicacions pràctiques en biotecnologia i biomedicina.

Aquest descobriment ha portat al professor DeGrado a ser un dels científics amb una major productivitat i repercussió mundial en l’àrea de Biociències Moleculars. És membre de l’Acadèmia Nacional dels Estats Units, ha rebut nombrosos premis com el Premi Stein & Moore o la Medalla Faraday.

Pot llegir la laudatio completa ací.

Després de rebre els símbols que simbolitzen aquest grau, la Birreta Llorejada,  l’anell de la Saviesa, els guants blancs i el Llibre de la Ciència, així com el Diploma Acreditatiu, DeGrado va pronunciar la seua lliçó magistral des de la càtedra del Paranimf.

En la seua intervenció  va començar destacant la importància de la diversitat per al progrés, un fet que últimament es qüestiona als EUA, però que ha permès al seu equip assolir èxits per a la ciència i la societat. 

A continuació va fer un repàs a l’evolució en els processos de disseny de proteïnes. Des de la modificació de proteïnes naturals, fins l’aplicació de la Intel·ligència Artificial en aquest camp, passant per la creació de proteïnes *de novo*. 

Va traslladar que actualment el seu laboratori, junt a d’altres, es centra en l’elaboració de proteïnes que detecten, capturen i eliminen les substàncies tòxiques que contaminen el món en el que vivim.

Per acabar, DeGrado va traslladar la idea de que totes i tots som imprescindibles per continuar en progressant, cadascú des del seu paper individual, aportant el seu granet d’arena a la col·lectivitat.

Pot llegir íntegrament la *lectio* ací.

A continuació va tindre lloc el lliurament dels diplomes dels premis extraordinaris de doctorat. Una edició, la del curs, 2023-2024 que ha comptat amb 53 guardonats.

L’acte va finalitzar amb el discurs de la rectora. Una intervenció en la que va lliurar l’enhorabona als egressats pel seu excel·lent treball i també el va enconratjar a continuar en  el camí de la ciència i la recerca. I també va aprofitar per recordar la demanda que va fer el dimecres a la Ministra de Ciència , Innovació i Universitats, durant la investidura com a Doctor “Honoris Causa” del professor Salvioli, on li reclamava un major compromís per garantir l’estabilitat i progressió dels investigadors.  

Per últim, va recordar el treballs i les fites del professor DeGrado en el camp de la ciència concloent amb la idea de que la diversitat i el debat són elements clau del progrés i l’evolució.

Pot llegir el discurs completa ací.

Galeria d'imatges 

### La Universitat investeix William F. DeGrado com a Doctor Honoris Causa i lliura els Premis Extraordinaris de Doctorat

Arxivat en:
Doctors Honoris Causa
, Premis extraordinaris de Doctorat

## Altres Notícies

La UV reconeix quatre dècades de lideratge compartit

La UV commemora el 50è aniversari de la Facultat de Farmàcia i Ciències de l’Alimentació

Lliurament dels premis a les 100 millors notes de les PAU i NAU

Cercar

## Cerca avançada

Tipus
Cultura - Altres activitatsCultura - CinemaCultura - Congressos i jornadesCultura - Conferències i debatsCultura - ExposicionsCultura - LletresCultura - MúsicaCultura - PatrimoniCultura - Premis i convocatòriesCultura - Arts escèniquesEsportsEstudisInstitucionalRecercaCultura - Universitat-Societat

---

Formats
EntrevistaOpinióReportatge

Per data (format: dd/mm/aaaa)
Del
Al

S'ha d'omplir els dos camps

Cercar
Cercar